CELEX: 22006D0561
Language: sl
Date: 2006-07-13 00:00:00
Title: 2006/561/ES: Sklep št. 1/2006 Skupnega odbora ES–Danska/Ferski otoki z dne 13. julija 2006 o spremembi tabel I in II iz Priloge k Protokolu 1 Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani

12.8.2006   
            
            
               SL
            
            
               Uradni list Evropske unije
            
            
               L 221/15
            
         
      SKLEP št. 1/2006 SKUPNEGA ODBORA ES–DANSKA/FERSKI OTOKI
   
   z dne 13. julija 2006
   o spremembi tabel I in II iz Priloge k Protokolu 1 Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani
   (2006/561/ES)
   SKUPNI ODBOR JE –
   ob upoštevanju Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani (1) (v nadaljnjem besedilu „Sporazum“) in zlasti člena 34(1) Sporazuma,
   ob upoštevanju naslednjega:
   
               (1)
            
            
               V Prilogi k Protokolu 1 Sporazuma so opredeljene carinske dajatve in drugi pogoji, ki jih je treba uporabiti pri uvozu nekaterih rib in ribiških proizvodov s poreklom in ki prihajajo s Ferskih otokov v Skupnost.
            
         
               (2)
            
            
               Na podlagi te priloge je Skupnost dodelila koncesije za pripravljene ali konzervirane kozice in škampe s poreklom s Ferskih otokov, za katere znaša letna tarifna kvota 3 000 ton.
            
         
               (3)
            
            
               Organi Ferskih otokov so zaprosili, da se tarifne koncesije, ki jih je Skupnost dodelila za pripravljene ali konzervirane kozice in škampe, povečajo na 6 000 ton.
            
         
               (4)
            
            
               Tako povečanje je upravičeno odobriti za določeno časovno obdobje, ki se ga določi na podlagi obsega, v kakršnem se kvota uporabi.
            
         
               (5)
            
            
               Skupnost v okviru Priloge ni dodelila koncesij za zamrznjeno vahnjo s poreklom in ki prihaja s Ferskih otokov.
            
         
               (6)
            
            
               Organi Ferskih otokov so zaprosili, da se zamrznjena vahnja doda na seznam ribiških proizvodov v tabeli I Priloge k Protokolu 1, ki jih je v Skupnost možno uvoziti brez dajatev.
            
         
               (7)
            
            
               Vključitev zamrznjene vahnje v to tabelo je upravičena –
            
         SKLENIL:
   Člen 1
   Tabela I iz Priloge k Protokolu 1 Sporazuma se spremeni tako, da se vanjo vstavi naslednja vrstica:
   
      
                  „0303 72 00
               
               
                  Vahnja (Melanogrammus aeglefinus)
               
               
                  0“
               
               
                   
               
            
   Člen 2
   Tabela II iz Priloge k Protokolu 1 Sporazuma se spremeni na naslednji način:
   
      
                  „1605
               
               
                  Raki, mehkužci in drugi vodni nevretenčarji, pripravljeni ali konzervirani
               
               
                   
               
               
                  Tarifna kvota št. 4 (2)
                  
                  4 000
               
            
                  1605 20
               
               
                  - Kozice
               
               
                   
               
               
                   
               
            
                  1605 20 10
               
               
                  - - v nepredušni embalaži
               
               
                  0
               
               
                   
               
            
                   
               
               
                  - - drugo:
               
               
                   
               
               
                   
               
            
                  1605 20 91
               
               
                  - - - v izvirnem pakiranju z neto vsebino do vključno 2 kg
               
               
                  0
               
               
                   
               
            
                  1605 20 99
               
               
                  - - - drugo:
               
               
                  0
               
               
                   
               
            
                  ex 1605 40 00
               
               
                  - Škampi (Nephrops norvegicus)
               
               
                  0
               
               
                   
               
            
   Člen 3
   Ta sklep začne učinkovati prvega dne drugega meseca po dnevu sprejetja.
   
      V Tórshavnu, 13. julija 2006
      
         
            Za Skupni odbor
         
         
            Predsednik
         
         Herluf SIGVALDSSON
         
      
   
   
      (1)  UL L 53, 22.2.1997, str. 2.
   
      (2)  Letna količina v letu 2007 znaša 4 000 ton. Od 1. januarja 2008 dalje se količina letno poveča za 1 000 ton do največ 6 000 ton, pod pogojem, da je bilo do 31. decembra istega leta porabljene vsaj 80 % skupne količine predhodne kvote.“